14. jūnijs

14. jūnijs ir gada 165. diena pēc Gregora kalendāra (166. garajā gadā). Līdz gada beigām ir atlikušas 200 dienas.

Vārda dienas 
Saiva, Saivis, Santis, Sentis, Tija

Notikumi 
 1846. gads — Meksikas provinces Kalifornijas pilsētā Sonomā angļu kolonisti dibināja Kalifornijas Republiku.
 1866. gads — sākās Austrijas—Prūsijas karš.
 1900. gads — Havajas kļuva par ASV teritoriju.
 1907. gads — Norvēģijā piešķīra balsošanas tiesības sievietēm.
 1940. gads — Otrais pasaules karš: Vācijas karaspēks ieņēma Parīzi.
 1941. gads — Igaunijā, Latvijā un Lietuvā tika veikta iedzīvotāju deportācija uz PSRS austrumu rajoniem.
 1963. gads — PSRS palaists kosmosa kuģis Vostok-5.
 1967. gads — Mariner programma: uz Veneru palaista zonde Mariner 5.
 1987. gads — sabiedriskā kustība “Helsinki-86” organizēja ziedu nolikšanu pie Brīvības pieminekļa Rīgā 1941. gada jūnija deportāciju upuru piemiņai.

Dzimuši 
 1736. gads — Šarls Ogistēns Kulons (Charles-Augustin de Coulomb), franču fiziķis un inženieris (miris 1806. gadā)
 1798. gads — Františeks Palackis (František Palacký), čehu sabiedrisks darbinieks (miris 1876. gadā)
 1811. gads — Henrieta Bīčere-Stova (Harriet Beecher Stowe), amerikāņu rakstniece un abolicioniste (mirusi 1896.gadā)
 1856. gads — Andrejs Markovs (Андрей Марков), krievu matemātiķis (miris 1922. gadā)
 1867. gads — Frederiks Kristiāns (Frederick Christian), britu kriketa spēlētājs (miris 1934. gadā)
 1868. gads — Kārlis Landšteiners (Karl Landsteiner), austriešu biologs un ārsts (miris 1943. gadā)
 1878. gads — Gistavs Pelgrimss (Gustave Pelgrims), beļģu futbolists (miris 1960. gadā)
 1879. gads — Artūrs Dafijs (Arthur Duffey), amerikāņu vieglatlēts (miris 1955. gadā)
 1899. gads — Jasunari Kavabata (川端 康成), japāņu rakstnieks (miris 1972. gadā)
 1893. gads — Teodors Celms, latviešu filozofs (miris 1989. gadā)
 1928. gads — Če Gevara (Che Guevara), Latīņamerikas marksistu revolucionārs (miris 1967. gadā)
 1943. gads — Pīts (Piet), Nīderlandes futbolists (miris 2017. gadā)
 1946. gads — Donalds Tramps (Donald Trump), ASV 45. prezidents
 1966. gads — Metjū Fokss (Matthew Fox), ASV aktieris
 1969. gads — Štefija Grāfa (Steffi Graf), Vācijas tenisiste
 1979. gads — Edvīns van Kalkers (Edwin van Calker), nīderlandiešu bobslejists
 1987. gads — Sergejs Pečura, latviešu hokejists
 1989. gads — Lūsija Heila (Lucy Hale), amerikāņu aktrise un dziedātāja
 1992. gads — Derils Sabara (Daryl Sabara), amerikāņu aktieris

Miruši 
 1837. gads — Džakomo Leopardi (Giacomo Leopardi), itāļu dzejnieks (dzimis 1798. gadā)
 1920. gads — Makss Vēbers (Max Weber), vācu sociologs un politekonomists (dzimis 1864. gadā)
 1927. gads — Džeroms K. Džeroms (Jerome K. Jerome), angļu humorists (dzimis 1859. gadā)
 1933. gads — Žistinjēns de Klarī (Justinien de Clary), franču sporta šāvējs un funkcionārs, olimpiskās bronzas medaļas ieguvējs (dzimis 1860. gadā)
 1936. gads — Gilberts Kīts Čestertons (Gilbert Keith Chesterton), angļu rakstnieks (dzimis 1874. gadā)
 1962. gads — Teodors Grīnbergs, latviešu luterāņu mācītājs (dzimis 1870. gadā)
 1968. gads — Salvatore Kvazimodo (Salvatore Quasimodo), itāliešu dzejnieks (dzimis 1901. gadā)
 1986. gads — Horhe Luiss Borhess (Jorge Luis Borges), Argentīnas rakstnieks un dzejnieks (dzimis 1899. gadā)
 1995. gads — Rodžers Zelaznijs (Roger Zelazny), ASV fantastikas rakstnieks (dzimis 1937. gadā)
 2019. gads — Vaira Paegle, latviešu politiķe (dzimusi 1942. gadā)
 2021. gads — Horsts Ritners (Horst Rittner), Vācijas šahists (dzimis 1930. gadā)

Svētku un piemiņas dienas 
 Baltijas brīvības diena (ASV)
 Karoga diena (ASV)
 Komunistiskā genocīda upuru piemiņas diena (Latvija)
 Pasaules asins donoru diena
 Sēru un cerību diena (Lietuva)

Jūnijs